OpenLLM-France/wikimedia huggingface dataset:
# André Pieyre de Mandiargues

André Pieyre de Mandiargues (Paris, 1909ko martxoaren 14a - ib., 1991ko abenduaren 13a) frantses idazlea izan zen.
Europan eta Mediterraneoko ekialdean zehar bidaiatu ondoren (etruriarren arteaz eta, oro har, kulturaz arduratu zen) Cahiers de poésie (Poesia-koadernoak) poesia-bilduma surrealista argitaratu zuen. Antzerki-lanak, kontakizun-liburuak eta eleberriak idatzi zituen. Obra nagusiak: Le Musée noir (1946, Museo beltza), Soleil des loups (1951, Otsoen eguzkia), Marbre (1953, Marmola), Le Lis de mer (1956, Itsasoko lirioa), La Motocyclette (1963, Motorra), La Marge (1967, Tartea), L´anglais décrit dans un château fermé (1979, Ingelesa itxitako gaztelu batean azaldua), Arsène et Cléopatre (1981, Arsenio eta Kleopatra) eta Le deuil des roses (1984, Arrosen dolumina).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q462583
* Multimedia: André Pieyre de Mandiargues / Q462583
# André Previn

André Previn, jaiotza izena Andreas Ludwig Priwin (Berlin, 1929ko apirilaren 6a - New York, 2019ko otsailaren 28a), alemaniar musikagile, pianista eta orkestra zuzendaria izan zen. Alemanian jaioa, Ameriketako Estatu Batuetako herritartasuna zuen, bere familiak (judua izaki) Alemania Nazitik herrialde hartara ihes egin baitzuen 1939an.

## Bizitza

Berlingo eta Parisko kontserbatorioetan ikasi ondoren, pianista- eta orkestratzaile-lanetan hasi zen. 1951n, orkestra-zuzendaritzako ikasketak egin zituen Pierre Monteuxekin San Frantziskon eta, gero, zuzendari-aurkezpena egin zuen Saint Louisen. Zuzendari-lanetan aritu izan zen orkestra askotan. Houstongo orkestra sinfonikoan (1967-1970), Londresko orkestra sinfonikoan (1969-1979); Pittsburgheko orkestra sinfonikoan (1976-1984); Londresko orkestra filarmonikoan (1985-1986); eta Los Angelesko orkestra filarmonikoan (1984) jo zuen. Sinfonia bat, kontzertuak, ganbera-musika eta abestiak idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q155712
* Multimedia: André Previn / Q155712
# André Rosseel

André Rosseel (Menen, 1924ko azaroaren 23a - Roeselare, 1965eko abenduaren 8a) belgikar txirrindularia izan zen.
Rosseel 1965eko abenduaren 8an hil zen, 41 urte zituela, trafiko istripu batean.

## Palmaresa

1947
* Flandriako Zirkuitua
* 2. Kuurne-Brusela-Kuurnen
1948
* Flandrian Zehar
1949
* Wervik Sari Nagusia
1950
* Flandrian Zehar eta etapa bat
1951
* Gante-Wevelgem
* Algeriako Itzulia eta bi etapa
* Frantziako Tourreko bi etapa
* Belgikako Itzuliko etapa bat
* 3. Flandrian Zeharrean
* 5. Paris-Bruselan
1952
* Frantziako Tourreko bi etapa
* Belgikako Itzuliko etapa bat
* 3. Iparraldeko Tourrean
1953
* Aalst
* Emelgem
* Ruiselede
* Algeriako Itzuliko etapa bat
1954
* Koksijde
* Moorsele
* Heule
1955
* Wervik Sari Nagusia
* 2. Het Volken
1956
* Heule
* Roeselare
* Zonnebeke
* Waarschoot
* Ruddervoorde Koerse
* 2. Flandriako txapelketan
* 3. Flandrian Zeharrean
* 7. Flèche Wallonnen
1957
* Oedelem
* Dentergem

## Kanpo estekak

André Rosseel - ProCyclingStats
* Datuak: Q2353722
* Multimedia: André Rosseel / Q2353722
# André Nzapayeké

André Nzapayeké (Bangassou, 1951ko abuztuaren 20a) Afrika Erdiko Errepublikako politikaria da, 2014ko urtarrilaren 25etik 2014ko abuztuaren 10era bitartean, bitarteko lehen ministroa. Gobernuko buru izan aurretik Afrikako Garapen Bankuaren idazkari nagusia eta Erdialdeko Afrikako Bankuko presidenteordea izan zen. Kristaua da.

## Lehen ministroa

2012ko urtarrilean, 2012an hasi zen gatazka zibilaren aurrean, Catherine Samba-Panza presidenteak lehen ministro izendatu zuen Nicolas Tiangayeren dimisioa burutu zenean. Samba-Panza presidenteak bezala, bere eginkizun nagusia zen herrialdea 2015erako aurreikusitako hauteskundeetaraino eramatea. karguaz jabetuta, bere lehentasuna zen sarraskiak eta beste basakeriak gelditzea, Estatuaren agintea berreskuratzea eta gatazkak desplazatutakoak laguntzea. Gobernuaren gehiena Nzapayeké bezalako teknokratek osatzen zuten arren, bere izendapena ez zen ongi jaso eta krisiaren eta indarkeriaren egoera jarraitu zuen.
* Datuak: Q15652682
* Multimedia: André Nzapayeké / Q15652682
# André Robert

André Robert (New York, AEB, 1929 – Montreal, Kanada, 1993) kanadar zientzialaria izan zen. New Yorken jaioa zen arren, gaztetan emigratu zen Kanadara, Quebec-era, hain zuzen, eta hango hiritartasuna eskuratu zuen 1967. urtean. Unibertsitateko ikasketak Laval Unibertsitatean egin zituen lehenik, eta zientzietako lizentzia eskuratu zuen gero, 1952an; ondoren, Torontoko Unibertsitatean jardun zuen 1953 arte, eta, azkenik, doktoregoa atera zuen McGill Unibertsitatean, 1965ean. Kanadako Meteorologia Zerbitzuan hasi zen lanean, eguraldi-iragarpenak egiten, baina 1959an ikerketa-sailera aldatu zuten, eta han hasi zen eguratsari buruzko iragarpenak egiteko ereduak prestatzen. Bera izan zen, hain zuzen ere, eguratsaren zirkulazio orokorra konputagailu baten bidez arrakastaz itxuratzen lehenengoa. 1963 eta 1970 bitarteko urteetan, Robert izan zen munduko zientzialari bakarra eguraldi-iragarpenak egiteko eredu espektrala eta eskema sasilagrangetarra erabili zituena, ordura arteko metodo lagrangetarrak eta berak sorturiko eskema erdi inplizituak erabiliz. Alor horretan lanean ziharduten beste hainbat ikertzailek ez bezala, Robertek zenbakizko metodo eraginkorrak diseinatzen zituen lehenik, zehaztasun-maila gorena lortzeko moduan, ahalik eta kalkulu eta eragiketa gutxien eginez. Berak diseinaturiko metodoak luzerako eguraldi-iragarpenak egiteko eta eguraldiari buruzko ikerketak egiteko ereduetan erabiltzen dira gaur egun.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2848553
* Multimedia: André Robert (canadian meteorologist) / Q2848553
# André Salmon

André Salmon (Paris, 1881eko urriaren 4a - Sanary-sur-Mer, Var, 1969ko martxoaren 12a) frantziar idazlea izan zen.

## Bizitza

Guillaume Apollinaire eta Max Jacoben adiskidea izan zen. Poesia-bildumak, eleberriak eta arteari buruzko azterketak argitaratu zituen, batez ere.
Haren obra nagusiak Poèmes (1905, «Poemak»), Féeries (1907, "Fantasiak"), Le livre et la bouteille (1919, «Liburua eta botila»), L´âge de l´humanité (1922, «Gizadiaren aroa»), La négresse du Sacré-Coeur (1920, «Bihotz Guztiz Santuko beltza»), Cézanne (1923) eta Modigliani (1939) dira. Harena da, halaber, Souvenirs sans fin (1955-1961, «Amaierarik gabeko oroitzapenak») oroitzapen liburua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q522679
* Multimedia: André Salmon / Q522679
# André Patry

aurkitutako asteroideak: 9 :
| 1509 Esclangona | 1938ko martxoak 21 |
| 1510 Charlois | 1939ko otsailak 22 |
| 1515 Perrotin | 1936ko azaroak 15 |
| 1516 Henry | 1938ko urtarrilak 28 |
| 1539 Borrelly | 1940ko urriak 29 |
| 1756 Giacobini | 1937ko abenduak 24 |
| 1797 Schaumasse | 1936ko azaroak 15 |
| 3142 Kilopi | 1937ko urtarrilak 9 |
| 4162 SAF | 1940ko azaroak 24 |
André Patry (1902ko azaroaren 22a - 1960ko ekainaren 20a) astronomo frantziar bat izan zen.
Gaztetatik umezurtz geratuz, Nizako Behatokian 17 urterekin hasi zen lanean.
Asteroideak ikertu zituen, eta horietako zenbait aurkitu zituen. 1601 Patry asteroidea bere omenez izendatua izan zen.
# Ana María Parra Gómez

Ana María Parra Gómez (Donostia, 1928) gipuzkoar emakume pintorea da. Margolaritza munduan benetako aintzindaria izan da, Donostian XX. mendeko garrantzitsuenetariko bat.

## Biografia

Hamabost urte zituela, Ascensio Martiarena pintorearen estudioan hasi zen ikasten, eta, maisuak egin ohi zuen moduan, Ana Mari Parrak ere urteak eman zituen marrazketa menderatzen margotzen hasi aurretik.
Era berean, kartelgintza, publizitatea eta diseinua landu zituen Martiarenaren estudioan, eta 1950. urtean Chicas aldizkarian hasi zen lanean, aldizkari horren erredakzioa Madrilen egon arren Donostian argitaratzen zen-eta. Ilustrazioak egiten zituen aldizkari hartarako, gehienbat modari buruzkoak, alor horretan espezializatu baitzen. Gipuzkoako Artisten Elkartearen sorreran hartu zuen parte, bestetik.
1955ean egin zuen bere aurreneko bakarkako erakusketa, Iruñeko Ibáñez Aretoan. Hurrengo urtean, Parisera joan zen, eta bertan eman zuen denboraldi bat. Aldizkarietarako lana utzi eta erretratuan espezializatu zen, nahiz eta 60ko hamarkadan, seme-alabak hazten ari zela, erakusketa askorik egin ez. 1970etik aurrera, ordea, buru-belarri ekin zion pintatzeari eta bere lanak erakusteari, eta hamarkada hartan erakusketa ugari egin zuen, Donostian gehienbat, baita sariak eskuratu ere. 80ko hamarkadan harreman profesional estua izan zuen Donostiako Etxeberria Galeriarekin, eta bertan erakutsi zituen bere lanak. Azken urteotan talde-erakusketetan parte hartu izan du gehienbat, betiere estilo tradizionaleko koadroak aurkeztuz.
2020an bere omenezko erakusketa antolatu zen. Zoritxarrez, COVID19ak eragindako konfinamendua mugatu zuen bere eragina.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://www.donostiakultura.eus/images/500_noticias/530_gabinete_de_prensa/2020/Erakusketak/Parra/OK-ana-maria-parra-nota.pdf
* ↑ https://www.donostiakultura.eus/index.php?option=com_flexicontent&view=items&cid=97&id=91434&Itemid=26&lang=eu

## Kanpo estekak

* Beñat Parraren elkarrizketa Hirutxuloko Hitzan, 2020/11/20an.
* Ana Maria Parraren argazkia.
* Datuak: Q12253416
# Ana María Pascual-Leone

Ana María Pascual-Leone (Valentzia, 1930eko abuztuaren 24a) farmazialaria da, Farmaziako Errege Akademia Nazionaleko osoko akademikoa.

## Biografia

Farmaziako ikasketak Bartzelonako Unibertsitatean egin zituen, eta 1953an lizentziatu zen aparteko sariarekin. Doktoretza egin zuen Madrilgo Unibertsitatean 1956an
1970etik Ikerketa Zientifikoen Kontseilu Nagusiko kide izan zen. 1994an, bere lantaldearekin batera, Reina Sofia Sari Nazionala jaso zuen, urritasunen prebentzioaren inguruan egindako ikerketengatik.

## Ikerketa lerroak

Bere lan ildoetako bat haurdunaldiko desoreka hormonalak eta malnutrizioa aztertzea izan da. Baita karbohidratoen metabolismoaren erregulazioa, axis tiroideoaren erregulazioan eta intsulinaren jariaketan ere. Beste ikerketa-arlo batzuk mantenugaiak eta horiek faktore endokrinoekin duten lotura dira.

## Lanak

* Control neuroendocrino del balance energético: el adipocito secretor
* 2005: Mecanismos moleculares y neuroendocrinos del balance energético: Patologías
* 2012: Retroceso en el tiempo: la investigación biomédica en España

## Erreferentziak

* ↑ Dra. Ángela Moreno: “Las vidas de las científicas del siglo XX suponen una superación de barreras sociales". .
* ↑ Ana María Pascual-Leone (Valencia, 1930)
* ↑ Monografías de la Real Academia Nacional de Farmacia. .
* ↑ Colegio Nacional de Químicos Farmacéuticos Biólogos México, A. C.. .
* ↑ Hemos leído. Retroceso en el tiempo: La investigación biomédica en España. Testimonios y reflexiones: Ana María Pascual Leone (Ed.). Lecturas para el futuro. Madrid: Fundación Areces / Real Academia Nacional de Farmacia, 2012.. Javier Puerto.. .

## Kanpo estekak

* Datuak: Q19766371
# Ana María Polvorosa

Ana María Ruiz Polvorosa (Madril, 1987ko abenduaren 14a) espainiar aktorea da. Aída telesailean Lorena García antzezteagatik ezaguna da.

## Biografia

Madrilen jaio zen 1987ko abenduaren 14an. Telesail askotan lan egin du baina lan nagusia Aída telesailean izan da, non pertsonai nagusiaren alaba antzezten zuen. Hala ere, 2012ko martxoaren 18an telesaila utzi zuen.
Aída baino lehen Raquel busca su sitio eta Javier ya no vive solo telesailetan bere lehen pertsonaiak izan zituen. Zineman Escuela de seducción, Atasco en la nacional eta Mentiras y Gordas pelikuletan ageri da. Antzerkian Olvida los tambores izeneko obran parte hartu zuen. Egun, Fénomenos telesailean parte hartzen du Claudia de los Arcosen paperan.

## Filmografia
### Zinema

Pelikulak :
| Urtea | Filma | Pertsonaia |
| 2017 | Pieles | Samantha |
| 2015 | Mi gran noche | Yanire |
| 2014 | Sólo Química | |
| 2012 | Amor De Madre | |
| 2011 | No lo llames amor... llámalo X | Lourdes |
| 2010 | Ansiedad | |
| 2009 | Mentiras y gordas | Marina |
| 2007 | Atasco en la nacional | Estíbaliz |
| 2005 | Los Recuerdos De Alicia | Bera |
| 2005 | La Gota | Bera |
| 2004 | Escuela de seducción | Ana |

### Telebistan

Telesailak :
| Urtea | Telesaila | Pertsonaia | Telebista-katea |
| 2017-¿? | Las chicas del cable | Sara | Netflix |
| 2015-2016 | Amar es para siempre | María de los Dolores "Loli" Real Sánchez | Antena 3 |
| 2013 | Viviendas | Imma Bernabeu | Antena 3 |
| 2012-2013 | Fenómenos | Claudia de los Arcos | Antena 3 |
| 2011 | Actrices | Bere burua antzeztuz | Internet |
| 2005-2012 | Aída | Lorena García | Telecinco |
| 2004 | Ana Y Los Siete | Ana Mª Ruiz | TVE 1 |
| 2004 | El Comisario | Ana María | Telecinco |
| 2003 | Hospital Central | Jara Vaquero | Telecinco |
| 2002-2003 | Javier ya no vive solo | Carolina | Telecinco |
| 2000-2001 | Raquel busca su sitio | Marta | TVE 1 |

## Kanpo loturak

* Webgune ofiziala (Gaztelaniaz)
* Datuak: Q465963
* Multimedia: Ana Polvorosa / Q465963
# Ana María Matute

    Artikulu hau idazle katalanari buruzkoa da; Errioxako udalerria gaitzat duena beste hau da: «Matute»
Ana María Matute Ausejo (Bartzelona, Katalunia, 1925eko uztailaren 26a - 2014ko ekainaren 25a), gaztelaniazko idazlea izan zen. Real Academia Españolako kide zen. 2010ean Cervantes saria eman zioten.

## Obra

Ana María Matuteren eleberrigintzan gehien agertzen diren gaiak komunikazio falta eta ihesa dira. Kontakizun guztien hasieran erakusten duen joera errealista formaren barrokotasuna bilakatzen da amaieran.
Lehen eleberriak Los Abel (1948, Abeldarrak) eta Fiesta al noroeste (1953, Jaia ipar-mendebaldean) izan ziren.
Hiru eleberri egin zituen Espainiako Gerra Zibila gaitzat hartuta: Los mercaderes (1960), Los soldados lloran de noche (1964, Gudariek gauez negar), eta La trampa (1969), bere eleberririk onentzat emana.
Matuterenak, dira halaber, La torre vigía (1971) eleberria, eta Los niños tontos (1956, Ume ergelak) eta El tiempo (1959, Denbora) ipuin-liburuak, irakurle gazteentzat eginak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Ana María Matuteren webgune ofiziala
* Datuak: Q235403
* Multimedia: Ana María Matute / Q235403
# Laval-1 kantonamendua

Laval-1 kantonamendua Frantziako kantonamendu bat da. Mayenne departamenduan dago, Loirerria eskualdean. Guztira 1 udalerri ditu eta Laval da bere hiriburua.

## Kanpo estekak

* Datuak: Q17052532
# Laval-2 kantonamendua

Laval-2 kantonamendua Frantziako kantonamendu bat da. Mayenne departamenduan dago, Loirerria eskualdean. Guztira 1 udalerri ditu eta Laval da bere hiriburua.

## Kanpo estekak

* Datuak: Q17052480
# Laval-3 kantonamendua

Laval-3 kantonamendua Frantziako kantonamendu bat da. Mayenne departamenduan dago, Loirerria eskualdean. Guztira 1 udalerri ditu eta Laval da bere hiriburua.

## Kanpo estekak

* Datuak: Q17052445
# Laval-Atger

Laval-Atger (frantsesez eta ofizialki: Laval-Atger) Okzitaniako udalerri bat da. Administratiboki Frantziako Lozère departamenduan dago, Okzitania eskualdean. 2013an 168 biztanle zituen.

## Demografia
### Biztanleria

2007an Laval-Atger udalerrian erroldatutako biztanleak 168 ziren. Familiak 32 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 114 etxebizitza zeuden, 32 familiaren etxebizitza nagusia ziren, 80 bigarren erresidentzia ziren eta 2 hutsik zeuden. 103 etxeak ziren eta 9 apartamentuak ziren. 32 etxebizitza nagusietatik 26 bere jabearen bizilekua ziren, 2 alokairuan okupaturik zeuden eta 4 doan lagata zeuden; 1ek bi gela zituen, 4 etxek hiru zituzten, 7 etxek lau zituzten eta 20 etxek bost zituzten. 31 etxek euren parking plaza propioa zuten azpian. 12 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Laval-Atger udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 8 | 75-79 | 4 |
| 4 | 70-74 | 8 |
| 8 | 65-69 | 12 |
| 4 | 60-64 | 0 |
| 4 | 55-59 | 4 |
| 8 | 50-54 | 4 |
| 12 | 45-49 | 12 |
| 16 | 40-44 | 0 |
| 4 | 35-39 | 4 |
| 16 | 30-34 | 8 |
| 20 | 25-29 | 12 |
| 8 | 20-24 | 24 |
| 4 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 143 ziren, horien artean 132 aktiboak ziren eta 11 inaktiboak ziren. 132 pertsona aktiboetatik 131 lanean zeuden (87 gizon eta 44 emakume) eta 1 langabezian (1 gizon). 11 pertsona inaktiboetatik 7 erretiraturik zeuden, 1 ikasten zegoen eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ostalaritza eta jatetxe enpresa batena zen.
2000. urtean Laval-Atger udalerrian 10 nekazaritza-ustiategi zeuden, 402 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q370792
* Multimedia: Laval-Atger / Q370792
# Antonios Naguib

Antonios I.a Naguib (Samalut, 1935eko martxoaren 18a - Kairo, 2022ko martxoaren 28a) egiptoar kardinala eta Eliza Katoliko Koptoaren patriarka izan zen.
Kairoko seminarioan eta Unibertsitate Pontifikala Urbanianoan ikasi zuen eta 1960an apaiztu zen. Urtebeteren ondoren, Erromara itzuli eta Teologian eta Eskritura Santuetan lizentziatu zen. 1964an irakasle izendatu zuten Kairoko apaiztegian eta ortodoxo eta protestanteekin lan egin zuen Biblia arabierara itzultzen.
Minyako gotzaina izan zen 1977tik 2002ra. 2006ko martxoaren 30ean, Koptoen Alexandriako Patriarka hautatu zuten. Benedikto XVI.a Aita Santuak kardinal izendatu zuen 2010ean. Frantzisko aita santua aukeratu zuen 2013ko konklabean parte hartu zuen.
2013an patriarkatutik dimititu zuen osasun-arrazoiengatik.
* Datuak: Q532882
* Multimedia: Antonios Naguib / Q532882
# Antonios Papakonstantinou

Antonios Papakonstantinou (grezieraz: Αντώνης Παπακωνσταντίνου; 1999ko martxoaren 18a) arraunlari greziarra da. Skull arin bakarkakoan urrezko domina irabazi zuen 2022ko Europako Arraunketa Txapelketan.
Greziako taldeko kidea da 2018tik, eta 2023an hasi zen Petros Gkaidatzisekin. 2023ko maiatzean, Europako Arraunketa Txapelketan Bleden, Eslovenian, Papakonstantinouk brontzea lortu zuen Petros Gkaidatzisekin batera skull arin bikoitzean. Hilabete horretan, Olinpiar Jokoetarako sailkapena lortu zuten Luzernan.
2024ko Udako Olinpiar jokoetan Parisen lehiatuta, finalera iristeko atariko erronden bidez lortu zuen bikoteak. Ondoren, brontzezko domina irabazi zuten.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Skull arin bikoitza |
| Munduko Txapelketak ||||
| 2018 | Plovdiv | 02 ! | Skull arin bikoitza |
| 2022 | Racice | 02 ! | Skull arin bakarka |
| 2024 | Ontario | 02 ! | Skull arin bakarka |
| Europako Txapelketak ||||
| Urtea | Lekua | Domina | Proba |
| 2022 | Oberschleißheim | 01 ! | Skull arin bakarka |
| 2023 | Bled | 03 ! | Skull arin bikoitza |

## Erreferentziak

* ↑ (Grezieraz) Αν δεν με στήριζαν οικονομικά οι γονείς μου δεν θα έμενα στην κωπηλασία. sport24.gr 2022-08-14.
* ↑ «2024 World Rowing Final Olympic and Paralympic Qualification Regatta – Men's Lightweight Double Preview» Juniorrowingnews 17 May 2024.
* ↑ Holidis, Kostas. (27 May 2023). «European rowing: Bronze for Gaidatzis and Papaconstantinou in the double sculls» sport24.gr.
* ↑ «Greek rowing team's triumph sees them qualify for Paris Olympics» Greek Herald 22 May 2024.
* ↑ «Greek duo advances to final in lightweight double sculls at Paris 2024» ekatherini 31 July 2024.
* ↑ Kouras, Bill. (31 July 2024). «Greek Rowing Makes History with Three Crews in Paris Olympic Finals» Greek City Times.

## Kanpo estekak

* Datuak: Q56611831
# Antonomasia

Antonomasia hitza grezieratik dator, ἀντονομασία, euskaraz "beste izenez esatea" da. Tropo bat da eta inoren edo ezeren izenaren ordez epiteto bat edo izen berezi bat erabiltzea da. Adibidez, Amazonia esan beharrean "Planetaren Birika" esatea. Xabier Altzibarrek adibide batzuk jaso ditu:
* "Salbatzailea" Jesukristoren ordez
* "Ahalguztiduna" Jainkoaren ordez
* "Zinearen Meka" Hollywooden ordez
Hirutan benetako izena beste elementu batekin aldatu egin da eta berri horrek hasierakoaren balore bera du.
Antonomasiak idazle batzuren ustez sinekdokeak bezala eta beste batzuek metonimiak bezala ulertu behar dira.
Oso figura erabilia da. Hona hemen beste adibide batzuk:
* Erroma = Hiri hilezkorra
* Txe = Ernesto Guevara
* Kantauriko Perla = Donostia
* Euskal Herriko Hiriburua = Iruñea
* Paperaren Hiriburua = Tolosa
* Jainkoaren gaitza = Atila
* Psikoanalisiren aita = Sigmund Freud
* Ehun dorreen hiria = Praga
* Burnizko dama = Margaret Thatcher
* Boss = Bruce Springsteen

## Erreferentziak

* ↑ Literatura Terminoen Hiztegia, 53.or.
* ↑ Forradellas, 31.or.

## Bibliografia

* Euskaltzaindia: Literatura terminoen hiztegia. Bilbo: 2008. 53-54 or. Xabier Altzibarren artikulua.
* Angelo Marchese eta Joaquín Forradellas: Diccionario de retórica, crítica y terminología literaria. Bartzelona: Ariel, 1982. 31-32 or.

## Kanpo estekak

* Euskaltzaindiaren Literatura Terminoen Hiztegia.
* Datuak: Q607096
# Antonio Álvarez de Toledo Beaumont

Antonio Álvarez de Toledo Beaumont (1568 - 1639ko urtarrilaren 29a) amaren partez Leringo VI. kondea eta Nafarroako kondestablea eta, aitaren partez, Albako dukea izan zen.

## Biografia

Aita Diego Álvarez de Toledo y Enríquez de Guzmán eta ama Brianda Beaumontekoa zituen.
Napoliko erregeordea, Hogeita Hamar Urteko Gerran Valtelina defendatu zuen.
Zuhaitz genealogikoa :
Luis V.a Beaumontekoa
Brianda Beaumontekoa
Antonio Álvarez de Toledo Beaumont
Fernando Álvarez de Toledo Mendoza
Antonio Álvarez de Toledo Enríquez de Ribera :

## Kanpo estekak

* Datuak: Q2023833
* Multimedia: Antonio Álvarez de Toledo y Beaumont / Q2023833